വീടിന്റെ വശത്തേക്ക് ഇടിഞ്ഞുവീണ മണ്തിട്ട നീക്കംചെയ്തു മാലോം: കനത്ത മഴയില് വീടിന്റെ ഒരു വശത്തേക്ക് ഇടിഞ്ഞുവീണ മണ്തിട്ട യൂത്ത് കോണ്ഗ്രസ് യൂത്ത് ബ്രിഗേഡ് പ്രവര്ത്തകരുടെ നേതൃത്വത്തില് നീക്കം ചെയ്തു. വള്ളിക്കടവിലെ മുരളിയുടെ വീടിന് പിന്വശത്താണ് കനത്ത മഴയെ തുടര്ന്ന് മണ്തിട്ട ഇടിഞ്ഞു വീണത്. ബളാല് പഞ്ചായത്ത് പ്രസിഡന്റ് രാജു കട്ടക്കയം സ്ഥലം സന്ദര്ശിച്ചു. പഞ്ചായത്ത് അംഗം ശ്രീജ, ബ്ലോക്ക് കോണ്ഗ്രസ് സെക്രട്ടറി ഗിരീഷ് വട്ടക്കാട്ട്, ഡാര്ലിന് ജോര്ജ് കടവന്, ഐഎന്ടിയുസി മണ്ഡലം പ്രസിഡന്റ് സിബിച്ചന് പുളിങ്കാല, സോമേഷ്, ബിജു ചുണ്ടക്കാട്ട്, സുബിത് എന്നിവര് പ്രവര്ത്തനങ്ങള്ക്ക് നേതൃത്വം നല്കി.